b'\n_START_ARTICLE_\nS\xc3\xb8ren Rasted\n_START_SECTION_\nMusiikkiura\n_START_PARAGRAPH_\nS\xc3\xb8ren Rasted muistetaan tanskalais-norjalaisesta Aqua-yhtyeest\xc3\xa4. S\xc3\xb8ren ja h\xc3\xa4nen yst\xc3\xa4v\xc3\xa4ns\xc3\xa4 Claus Norr\xc3\xa9en kirjoittivat kaikki kappaleet yhtyeen Aquarium- ja Aquarius-levyille. Aqua syntyi vuonna 1994 ja hajosi vuonna 2001. Yhtye teki paluun vuoden 2008 Gron concert -kiertueella. Yhtye myi yli 28 miljoonaa levy\xc3\xa4 ymp\xc3\xa4ri maailmaa ja p\xc3\xa4\xc3\xa4si Guinnessin enn\xc3\xa4tyskirjaan kolmella "itse miksatulla" listaykk\xc3\xb6sell\xc3\xa4 Britanniassa. Rasted on saanut yli 140 kulta- ja platinalevy\xc3\xa4 ja ansainnut timanttilevyn Kanadassa miljoonalla myydyll\xc3\xa4 levyll\xc3\xa4, parhaan laulunkirjoittajan/tuottajan tittelin lis\xc3\xa4ksi. Aqua ilmoitti paluustaan live-b\xc3\xa4ndin\xc3\xa4 vuonna 2008._NEWLINE_Vuonna 2004 Rasted julkaisi albumin "Lazyboy TV" Lazyboyn nimell\xc3\xa4 15 maassa. Rasted on ty\xc3\xb6skennellyt tuottajana ja laulunkirjoittajana tanskalaisille artisteille ja muille, esimerkiksi vuonna 2003 Popstars-kisan voittajalle Jonille levyn ja s\xc3\xa4velsi my\xc3\xb6s tanskalaiselle Sanne Salomonsenille singlen "Teardrops in heaven". Rasted on my\xc3\xb6s tanskalaisen Hej Matematik -yhtyeen j\xc3\xa4sen. Vuonna 2006 h\xc3\xa4n teki musiikkia Tanskan kuninkaalliselle oopperalle balettiin nimelt\xc3\xa4 "American Mixtures".'